Korla Bohuwěr Šěca

Korla Bohuwěr Šěca ( Karl Traugott Schütze; * 26. awgusta 1858 w Klukšu, † 17. nowembra 1938 w Rachlowje) bě serbski wučer, přirodospytnik a spisowaćel. 

Narodźi so jako syn wojnarja w ewangelskej wsy Klukš a wopytowaše wot 1872 do 1877 Krajnostawski wučerski seminar w Budyšinje. Potom bě wot 1877 do 1921 z wučerjom wjesneje šule w Rachlowje pod Čornobohom. Jako slědźer wo mjetelach je sej mjezynarodnje připóznaće nadźěłał. Dokładnje přeslědźeše kónčinu wokoło Čornoboha. W serbskich a němskich časopisach wozjewješe wědomostne a popularnowědomostne studije kaž tež domiznowědne nastawki, wosebje wo serbskich kónčinach južnje a wuchodnje Budyšina, ale tež pućowanske wobrazki z Triesta, Helgolanda a Mecklenburgskeje.

Korla Bohuwěr Šěca woženi so w lěće 1881 z Annu Emiliju Albertec z Rachlowa.Bukečanske cyrkwinske knihi Najmłódše z jeju pjeć dźěći bě domiznowědnik, wučer a botanikar Božidar Šěca (1900–1986). Tamne dźěći běchu Jan Jurij (* 1883), Hana Rejza (* 1886), Jurij Marko (* 1888) a Pětr Wladimir (* 1894). Šěcowy row nadeńdźe so na nowym kěrchowje w Bukecach.

Šěca bě wot lěta 1879 čłon Maćicy Serbskeje.

 Spisy (wuběr) 
 Čłowjek w přirodźe. Budyšin 1925 a 1927.
 Škódnicy našich lěsow. ČMS 1927.
 Na dalokich pućach. Budyšin 1927.
 Mnišća čwila. ČMS 1928.
 Pućowka. ČMS 1929.

 Literatura 
 Ota Wićaz: Přirodospytnik a narodny wučer Korla Bohuwěr Šěca. Předźenak 1927, str. 45–46
 J. Krawc: Korla Bohuwěr Šěca jako přirodospytnik. Łužica 43 (1928), str. 50–53

 Žórło 

Kategorija:Muž
Kategorija:Rodź. 1858
Kategorija:Zemr. 1938
Kategorija:Serb
Kategorija:Wučer
Kategorija:Serbska literatura
Kategorija:Maćicar
Kategorija:Wosoba (Klukš)
Kategorija:Wosoba (Rachlow pod Čornobohom)
Kategorija:Awtor